cyanic-selkie/wikianc huggingface dataset:
তারিক মেহমুদ
১৯৭১ বাংলাদেশের স্বাধীনতা যুদ্ধ
১৯৭১ সালে মাহমুদ স্বেচ্ছায় পূর্ব পাকিস্তান তথা বর্তমান বাংলাদেশে যুদ্ধে যোগদান করতে আসেন। তাকে শাহজালাল বিমানবন্দরে মুক্তিযোদ্ধাদের বিরুদ্ধে একটি অপারেশনে নেতৃত্ব দেয়ার জন্য পাঠানো হয়। বিমানবন্দরটি মুক্তিযোদ্ধাদের দ্বারা খুবই সুরক্ষিত ছিল এবং তারা এটাকে নো ফ্লাই জোন বিবেচনা করছিলো। মাহমুদ শাহিন কোম্পানিকে নেতৃত্ব দেন। ১ম কমান্ডো ব্যাটালিয়ন এবং তার কোম্পানি সেখানে প্রচণ্ড যুদ্ধের মুখোমুখি হয়। ৩৪ ঘণ্টা পর শাহিন কোম্পানি বিমানবন্দ ও তার আশেপাশের এলাকার নিয়ন্ত্রণ নিতে সমর্থ হয়। এলাকাটা মুক্তিযোদ্ধাদের হাতছাড়া হয়ে যায়। উভয়পক্ষই প্রচুর ক্ষয়ক্ষতির সম্মুখীন হয় এবং যুদ্ধে বিমানবন্দর প্রায় ধংস হয়ে যায়।
১৯৮৪ সিয়াচেন যুদ্ধ
১৯৭৯ সালে তিনি কর্নেল পদে উন্নীত হন এবং ১৯৮৪ সালে বিগ্রেডিয়ার পদে উন্নীত হন। মাহমুদ তখন একজন এক তারকাবিশিষ্ট জেনারেল। তাকে এসএসজির কমান্ড্যান্ট বানানো হয়। ১৯৮৪ সালে মাহমুদ সিয়াচেন যুদ্ধে এসএসজিকে নেতৃত্ব দেন। সে এলাকাটা পুনরায় ভারতীয়দের হাতে চলে যায় তারা একটি সফল মিলিটারি অপারেশন পরিচালনা করার পর। এসএসজি ভারতীয় সেনাবাহিনীর বিরুদ্ধে একটি আগ্রাসী ঝটিকা অপারেশন পরিচালনা করে এবং মাহমুদ ১৯৮৪ সালে একটি বিজয় নিশ্চিত করেন। অপারেশনের নাম ছিল ‘অপারেশন মেঘদূত’। এটি পরিচালিত হয় সিয়াচেন হিমবাহকে পুনর্দখল করার জন্য।
অন্যান্য অপারেশন
১৯৮০ দশকের পুরোটাই এসএসজি ও আইএসআই ঘনিষ্ঠভাবে মার্কিন বিশেষ ফোর্স ও বিশেষ কার্যক্রম বিভাগের সাথে সহযোগিতা করছিলো গোপন অপারেশনে। যা অপারেশন সাইক্লোন নামে পরিচিত। ১৯৮৮ সালের জানুয়ারি মাসে হিল ৩২৩৪ এর যুদ্ধে মাহমুদ কমান্ডিং অফিসার ছিলেন। যদিও সোভিয়েত এয়ারবোর্ণ ট্রুপস তাদের অবস্থান ধরে রাখতে সমর্থ হয়। ৫ সেপ্টেম্বর ১৯৮৬ সালে প্যান অ্যাম ফ্লাইট ৭৩ করাচীতে ছিনতাই হয়। মাহমুদ দ্রুত করাচী আসেন সন্ত্রাসীদের হাত থেকে বিমানটি মুক্ত করার অপারেশনের পরিকল্পনা করতে। তিনি সাধারণ মানুষের নজরে চলে আসেন যখন তিনি ছিনতাইকৃত বিমানটি মুক্ত করতে অপারেশন পানাম নামে একটি সফল অপারেশনে নেতৃত্ব দেন। ছিনতাইকারীরা এসএসজি দলের উপর গুলি করে ও যাত্রীদেরকে হত্যা ও আহত করতে শুরু করে কিন্তু এসএসজি দ্রুত তাদেরকে গ্রেফতার করতে সক্ষম হয় ও অনেকগুলো জীবনকে রক্ষা করে। পরে ১৯৮৭-৮৮ সালে তিনি সিন্ধু অঞ্চলে অপরাধীদের বিরুদ্ধে অপারেশনে নেতৃত্ব দেন।
মৃত্যু ও উত্তরাধিকার
মাহমুদ নিহত হন ২৯ মে ১৯৮৯ সালে। যখন তিনি গুজরানওয়ালার রাহওয়ালিতে পাকিস্তান আর্মি এভিয়েশন স্কুলে এসএসজির প্যারাট্রুপারদের একটি ফ্রি-ফলের নেতৃত্ব দিচ্ছিলেন। জাম্পটি ছিল আর্মি এভিয়েশনের পাসিং আউট প্যারেডের একটি অংশ। দুর্ঘটনাটা ঘটে সেনাবাহিনীর একটি এমআই-১৭ হেলিকপ্টার থেকে পরীক্ষামূলক লম্ফ দেয়ার সময়। তখন মাহমুদ তার মূল এবং মজুত উভয় প্যারাসুট খুলতে ব্যর্থ হয়। দুর্ঘটনা তদন্তের সময় দেখা গেছে, তার প্রথম প্যারাসুট খুলে নাই। দড়িগুলো বাজেভাবে পেচিয়ে গিয়েছিল। মাহমুদ তার ছোড়া দিয়ে দড়িগুলো কেটে ব্যাকআপ প্যারাসুট খোলার চেষ্টা করেছিলেন। কিন্তু নিজের অজ্ঞাতে মূল ও ব্যাকআপ উভয় প্যারাসুট কেটে ফেলেন এবং প্রচণ্ড গতিতে মাটিতে আছড়ে পড়েন।
কুইলি
কুইলি ছিলেন রানি ভেলু নাচিয়ারের একজন সেনা সর্বাধিনায়ক। রানির সঙ্গে তিনি ১৮ শতকে ইস্ট ইন্ডিয়া কোম্পানির বিরুদ্ধে অভিযানে অংশগ্রহণ করেছিলেন। কুইলি ছিলেন একজন বীর যোদ্ধা এবং তফসিলি জাতির অন্তর্ভুক্ত। কুইলির মা সাহসিকতার জন্য সুপরিচিত ছিলেন। কথিত আছে যে, তাঁর বাবা তাঁর মায়ের মৃত্যুর পর, তাঁকে মায়ের অনেক সাহসী কাজের কথা বলে বড় করেছিলেন, যা তাঁকে অনুপ্রাণিত করেছিল। কুইলির বাবা আত্মগোপনকারী ভেলু নাচিয়ারের গুপ্তচর হিসেবে কাজ করে ছিলেন। যুদ্ধের সময় তিনি এবং তাঁর কন্যা রানির পাশাপাশি যুদ্ধ করেছিলেন। কুইলিকে ভারতীয় ইতিহাসে প্রথম আত্মঘাতী বোমারু এবং "প্রথম নারী শহীদ" হিসেবে বিবেচনা করা হয়।
জীবন
কুইলি ১৮ শতকে শিবগঙ্গাই জেলার কাছে কুদঞ্চাবাদিতে জন্মগ্রহণ করেছিলেন। কুইলিকে বীরথালাপতি (সাহসী সেনাপতি) বা বীরমাঙ্গাই (সাহসী মহিলা) বলে সম্বোধন করা হয়। কুইলির জন্ম পেরিয়ামুথান এবং রাকুর ঘরে, যাঁরা মাঠে কাজ করতেন। কুইলির মা রাকু সাহসিকতার জন্য সুপরিচিত ছিলেন। একটি বন্য ষাঁড়ের থেকে ক্ষেতগুলিকে ধ্বংস হওয়া থেকে বাঁচাতে গিয়ে তিনি মারা যান। বিধ্বস্ত পেরিয়ামুথান তখন কুইলির সাথে শিবগঙ্গাইয়ের কাছে চলে আসেন, যেখানে তিনি মুচি হিসেবে কাজ করতেন। কুইলি ভেলু নাচিয়ারের একজন নিষ্ঠাবান সেনাপতি ছিলেন এবং অনেক সময়ে তাঁর জীবন রক্ষা করেছিলেন। এমনই এক সময়ে যখন তিনি জানতে পারলেন যে তাঁর সিলম্বম শিক্ষক আসলে একজন গুপ্তচর, তিনি তৎক্ষণাৎ রানীকে বাঁচাতে ব্যবস্থা নেন। আরেকবার, যখন রাণী ঘুমের মধ্যে আক্রান্ত হয়েছিলেন, কুইলি শত্রুকে আক্রমণ করেন এবং সেই সময় নিজে আহত হন। তাঁর আনুগত্য ও সাহসিকতা দেখে, তাঁকে রানির সেনাবাহিনীর মহিলা শাখার সর্বাধিনায়ক করা হয়েছিল। কুইলি পরে রানির শিবগঙ্গা অভিযানে গুরুত্বপূর্ণ ভূমিকা পালন করেন।
লড়াই ও মৃত্যু
১৭৭২ সালে, শিবগঙ্গার দ্বিতীয় রাজা মুথুভাদুগানাথ পেরিয়া উদায়া থেভার আর্কটের নবাবের দাবি মানতে অস্বীকার করার জন্য নবাবের সাথে যুদ্ধে জড়িয়ে পড়েন। যেহেতু ব্রিটিশরা নবাবকে সহযোগিতা করেছিল, থেভার নিজের সৈন্য বাহিনী নিয়ে তাদের আটকাতে পারেন নি। শেষ পর্যন্ত এই যুদ্ধে তাঁর মৃত্যু হয়েছিল।
থেভারের স্ত্রী রানি ভেলু নাচিয়ার, এই ঘটনার আট বছর পরে, ১৭৮০ সালে, নবাবের বাহিনীর উপর আক্রমণ চালানোর সিদ্ধান্ত নেন। এই যুদ্ধে কুইলির নিঃস্বার্থ বলিদান ব্রিটিশদের অপমানজনক পরাজয়ের মুখে দাঁড় করিয়েছিল। নবাব এবং ব্রিটিশ সৈন্যদের উপর চূড়ান্ত আক্রমণের কৌশল করেছিলেন কুইলি।
তাঁর নির্দেশে, কুইলির সঙ্গীরা তাঁর উপর ঘি ও তেল ঢেলে দেয়। এর পরে, কুইলি অস্ত্রাগারের কক্ষে চলে যান এবং নিজের গায়ে আগুন ধরিয়ে দেন। এরপরেই ভেলু নাচিয়ারের জয় নিশ্চিত হয়ে যায়। এটা খুবই সম্ভব যে কুইলির কাজটি মানবজাতির ইতিহাসে আত্মঘাতী বোমা হামলার প্রথম দৃষ্টান্তগুলির মধ্যে একটি হতে পারে। এর পরে ব্রিটিশদের প্রতিশোধ নেওয়ার জন্য গোলাবারুদের কিছুই অবশিষ্ট ছিল না।
ড্যান্স মি আপ
ড্যান্স মি আপ হলো ইংরেজি গ্ল্যাম রক গায়ক গ্যারি গ্লিটারের গাওয়া একটি গান। মাইক লিয়েন্ডার এবং এডি (এডওয়ার্ড জন) সিগোর সাথে গ্লিটার গানটি লিখেছেন এবং মাইক লিয়েন্ডার প্রযোজনা করেছেন। এটি তার পঞ্চম স্টুডিও অ্যালবাম, বয়েজ উইল বি বয়েজ (১৯৮৪) পর এটি তার গাওয়া দ্বিতীয় একক গান। একক গানটি নন-অ্যালবাম ট্র্যাক এবং "টু ইয়াং টু ড্যান্স" এর বি-সাইড হিসেবে রয়েছে, যা কিছুটা একচেটিয়া হয়ে গেছে।
এককটি ১৯৮৪ সালের জুন মাসে ইউরোপে মুক্তি পায়। ২১ জুন ১৯৮৪-এ, গ্লিটারের গানটি সেই সপ্তাহে যুক্তরাজ্যের একক তালিকায় ৪৮ নম্বরে থাকা সত্ত্বেও, তিনি গানটি টপ অফ দ্য পপসে প্রচারিত করেছিলেন। সেই সময় টপ অফ দ্য পপসে প্রথম ৪০টির বাইরে থাকা কোন গান না দেখানোর নীতি ছিল। টপ অফ দ্য পপস পারফরম্যান্সের পরে, গানটি যুক্তরাজ্যের একক তালিকা ২৫ নম্বরে উঠে এসেছি লো।
অপূর্বী চান্ডেলা
অপূর্বী সিং চান্ডেলা  (জন্ম: ৪ জানুয়ারি, ১৯৯৩) একজন ভারতীয় শুটার, যিনি ১০ মিটার এয়ার রাইফেল ইভেন্টে প্রতিদ্বন্দ্বিতা করেন। তিনি গ্লাসগো তে ২০১৪ কমনওয়েলথ গেমসে স্বর্ণ পদক জিতেছেন ।
প্রাথমিক জীবন
তিনি  মেয়ো কলেজ, গার্লস স্কুল,  আজমের ও মহারানি গায়ত্রী দেবী গার্লস স্কুল, জয়পুর থেকে পড়াশোনা করেছেন। তিনি  জিসাস এন্ড মেরি কলেজ, দিল্লি বিশ্ববিদ্যালয় থেকে  সমাজবিজ্ঞান অনার্স পড়েন।
পরিবার
অপূর্বী জন্মগ্রহণ করেন, জয়পুরের একটি চান্ডেলা রাজপুত পরিবারে। তার পিতার নাম কুলদীপ সিং চান্ডেলা, একটি হোটেল ব্যবসায়ী এবং মা বিন্দু রাঠোর।
কর্মজীবন
২০১২ সালে অপূর্বী নতুন  দিল্লিতে জাতীয় শুটিং চ্যাম্পিয়নশিপে, ১০ মিটার এয়ার রাইফেল ইভেন্টে  স্বর্ণ পদক জিতেছেন, যেটি তার সিনিয়র সার্কিটে প্রথম বছর ছিল।  ২০১৪ সালে তিনি হেগ এ ইন্টারশ্যুট  চ্যাম্পিয়নশিপে চারটি পদক জেতেন যাতে দুটি ব্যক্তিগত এবং দুটি দলগত পদক ছিল। সেই বছরে, তিনি গ্লাসগোতে স্বর্ণ পদক জিতেছেন  কমনওয়েলথ গেমস এ, ফাইনাল স্কোর ২০৬.৭ পয়েন্ট যেটি একটি নতুন রেকর্ড।. ২০১৮ তে গোল্ড কোস্ট, অস্ট্রেলিয়া তে আয়োজিত ২০১৮ কমনওয়েলথ গেমস এ ১০ মিটার এয়ার রাইফেল বিভাগে ব্রোঞ্জ পদক লাভ করেন।. চান্ডেলা ২০১৬ রিও অলিম্পিকে নারীদের ১০ মিটার এয়ার রাইফেল ইভেন্টে যোগ্যতা অর্জন করেন, যেখানে তিনি যোগ্যতা নির্ধারনে ৫১ প্রতিযোগীর মধ্যে  ৩৪তম অবস্থানে সমাপ্ত করেন।
লারস ভিকসের মুহাম্মদের ছবি আঁকা বিতর্ক
পটভূমি
২০০৭ সালের ১১ই জুন লারস ভিকস শিল্পে কুকুর নামের একটি প্রদর্শনীতে অংশগ্রহণের আমন্ত্রণ পান।ভিকস কলম ও কালিতে আঁকা তিনটি কার্টুন জমা দেন যেখানে ইসলামের নবী মুহাম্মদকে কুকুর হিসেবে চিত্রিত করা হয়।নরওয়েতে ওহ, আমার ঈশ্বর শিরোনামের একটি প্রদর্শনীতে তিনি ইতিমধ্যে কার্টুনগুলো প্রদর্শন করেন। লারস ভিকসের মতে রাজনৈতিক বিশুদ্ধতা যাচাই করাই তার মূল উদ্দেশ্য ছিল শিল্প সম্প্রদায়ের সীমানার ভেতরে। তিনি আরও বলেন যে সুইডেনের শিল্প সম্প্রদায় আমেরিকা ও ইসরাইলের সমালোচনা করে বারবারই এজন্য যে তারা কেন ইসলামের মূল্যবোধগুলোকে প্রশ্ন করে না। ২০ শে জুলাই প্রদর্শনী শুরু হওয়ার আগের দিন আয়োজকরা ভিকসের আঁকা কার্টুন সরিয়ে ফেলে নিরাপত্তাজনিত ব্যাপারে উদ্বিগ্ন হয়ে ইসলামিক মৌলবাদীদের ভয়ে।মার্তা ওয়েন্নেস্ট্রোম প্রদর্শনীর আয়োজক বলেন যে তিনি প্রথমে তিনি পরিস্থিতির ব্যাপকতা ও গুরুত্ব বুঝতে পারেননি এবং তিনি সরিয়ে ফেলার সিদ্ধান্ত নেন বিভিন্ন সরকারি সংস্থা ও ব্যক্তিগত মানুষজনের সাথে আলাপ করে।
আন্তর্জাতিক প্রতিক্রিয়া
ইরানের তেহরানে সুইডেনের চার্জ দ্যা অ্যাফেয়ার গুন্নিলা ভন বাহরকে ২৭শে আগস্ট ডেকে পাঠায় ইরানের পররাষ্ট্র মন্ত্রণালয় যেখানে তিনি একটি প্রতিবাদ লাভ করেন ইরান সরকার থেকে নেরাইকস আল্লেহান্ডো পত্রিকায় প্রকাশিত কার্টুন প্রসঙ্গে।২৮শে আগস্ট এক সংবাদ সম্মেলনে ইরানের প্রেসিডেন্ট মাহমুদ আহমেদিনেজাদ এই ব্যাপারে বলেন যে ধর্মগুলো আহবান করে শান্তি, সমতা, ন্যায় বিচার, বন্ধুত্বতা এবং সম্মান স্বর্গীয় নবীর বিষয়ে।ইহুদিরা শুধু ভান করে যে তারা ধর্ম বিশ্বাস করে। তারা মিথ্যা বলছে। তারা সম্পাদন করছে অত্যাচার ও নির্যাতন ইউরোপীয়দের ওপর এবং ইউরোপের সম্মানের ওপর ঝুঁকি রাখছে। পাকিস্তানে সুইডেনের চার্জ দ্যা অ্যাফেয়ার লেন্নাট হলোস্টকে ৩০শে আগস্ট ডেকে পাঠায় পাকিস্তানের পররাষ্ট্র মন্ত্রণালয় এবং তিনি একই রকমের বার্তা পান তাদের থেকে।পরে পাকিস্তানের পররাষ্ট্র মন্ত্রণালয় একটা বিবৃতি প্রদান করে যেখানে তারা এটাকে নিন্দনীয় বলে অভিহিত করে শক্ত ভাষায়। ৩১শে আগস্ট পাকিস্তানে ইসলামী দলের সমর্থকরা সুইডেনের পতাকা পোড়ায় লাহোরে। করাচীতে তারা কার্টুনের প্রতিবাদে সুইডেনের প্রধানমন্ত্রীর ছবি পোড়ায়। ১লা সেপ্টেম্বর আফগানিস্তানের পত্রিকা কাবুল টাইমস একটি বিবৃতি প্রকাশ করে যা বিভিন্ন ইসলামিক গবেষক, ইমাম ও আফগানিস্তানের ইসলামী তত্ত্বাবধায়ক মন্ত্রাণালয়ের ।
স্থানীয় প্রতিক্রিয়া
নেরাইকস আল্লেহান্ডো পত্রিকায় প্রকাশিত কার্টুনের প্রতিবাদে ২৫শে আগস্ট ৬০জন মুসলমানের একটি দল ঐ প্ত্রিকার অফিসের বাইরে প্রতিবাদ করে।৩১শে আগস্ট সুইডেনের প্রধানমন্ত্রী ফ্রেড্রিক রেইনফেল্ডত এ ব্যাপারে বলেনঃ” আমি মনে করি দুইটা বিষয় বলা জরুরী। প্রথমত আমরা উদ্গ্রীব এটা নিশ্চিত করতে যে সুইডেন এমন একটি দেশ থাকবে যেখানে আল্লাহ বা ঈশ্বরকে বিশ্বাস করা মুসলিম ও খ্রিস্টান এবং যারা ঈশ্বরে বিশ্বাসী না তারা একসাথে শান্তিপূর্ণভাবে সম্মান বজায় রেখে বসবাস করতে পারে। আবার আমরা উদ্গ্রীব এটা নিশ্চিত করতে যে মত প্রকাশের স্বাধীনতা থাকবে যা আমাদের সংবিধানে বলা আছে এবং যা নিশ্চিত করছে যে আমরা কোন রাজনৈতিক সিদ্ধান্ত নিতে পারি না যে পত্রিকাগুলো কি প্রকাশ করবে। আমরা এই ব্যাপারগুলো নিশ্চিত করতে চাই। “ ঐ দিনই প্রায় ৩০০ মুসলমানের একটি দল ইসলামিক কালচারাল সেন্টারের নেতৃত্বে বিক্ষোভ প্রদর্শন করে নেরাইকস আল্লেহান্ডো পত্রিকার অফিসের বাইরে। thumb|right|200px| কার্টুনিস্ট লারস ভিকস
হুমকি এবং আক্রমণ
নেরাইকস আল্লেহান্ডো পত্রিকার অফিসের বাইরে পুলিশ নিরাপত্তা ব্যবস্থা জোরদার করে তোলে এবং এর কর্মকর্তাদের দেহরক্ষী রাখতে বাধ্য করা হয় প্রাণনাশের হুমকি পাওয়ার পর।কার্টুনিস্ট ভিকস অনেকগুলো প্রাণনাশের হুমকি পান। পশ্চিম সুইডেনের একজন মহিলাকে পুলিশ গ্রেফতার করে কার্টুনিস্ট ভিকসকে ইমেইলে প্রাণনাশের হুমকি প্রদর্শন করার জন্য। ১৫ ই সেপ্টেম্বর ইসলামিক স্টেট অব ইরাক নামের একটি দল ১ লাখ ডলার পুরস্কার ঘোষণা করে ভিকসের মাথার জন্য এবং ৫০ হাজার ডলার ঐ পত্রিকার সম্পাদক উলফ জোহানসনের জন্য। দ্যা ইসলামিক কাউন্সিল ফর ফতোয়া এ্যান্ড রিসার্চ এবং ফেডারেশন অব ইসলামিক অরগানাইজেশন ইন ইউরোপ নামের দুটি প্রতিষ্ঠান কার্টুনিস্ট ভিকস এবং উলফ জোহানসনের প্রতি প্রাণনাশের হুমকি প্রদর্শনের নিন্দা জানায়।
রাণীগঞ্জ বিধানসভা কেন্দ্র
রাণীগঞ্জ (বিধানসভা কেন্দ্র) ভারতের পশ্চিমবঙ্গ রাজ্যের পশ্চিম বর্ধমান জেলার একটি বিধানসভা কেন্দ্র।
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ২৭৮ নং রানীগঞ্জ বিধানসভা কেন্দ্রটি রাণীগঞ্জ পৌরসভা এবং অণ্ডাল সমষ্টি উন্নয়ন ব্লক এর অন্তর্গত।
রাণীগঞ্জ বিধানসভা কেন্দ্রটি ৪০ নং আসানসোল লোকসভা কেন্দ্র এর অন্তর্গত।
১৯৭৭-২০০৬
২০০৬ সালের বিধানসভা নির্বাচনে, সিপিআই (এম) এর হারাধন ঝা রানীগঞ্জ কেন্দ্র থেকে জয়ী হন তার নিকটতম প্রতিদ্বন্দ্বী তৃণমূল কংগ্রেসের জীতেন্দ্র তিওয়ারিকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১, ১৯৯৬, ১৯৯১ এবং ১৯৮৭ সালে সিপিআই (এম) এর বনসা গোপাল চৌধুরী কংগ্রেসের শম্পা সরকারকে, সেনাপতি মণ্ডলকে, শঙ্কর দত্তকে এবং কল্যাণী বিশ্বাসকে সকলকে পরাজিত করেন। ১৯৮২ এবং ১৯৭৭ সালে সিপিআই (এম) এর হারাধন রায় কংগ্রেসের হরে কৃষ্ণ গোস্বামীকে এবং সরোজক্ষয় মুখার্জী উভয়কেই পরাজিত করেন।
১৯৫১-১৯৭২
সিপিআই (এম) এর হারাধন রায় ১৯৭২, ১৯৭১, ১৯৬৯ এবং ১৯৬৭ সালে জয়ী হন। সিপিআই এর লক্ষন বাগদী ১৯৬২ সালে জয়ী হন। ১৯৫৭ সালে এই কেন্দ্রটি অণ্ডাল কেন্দ্র ছিল। কংগ্রেসের ধাওয়াধারী মণ্ডল এবং আনন্দ গোপাল মুখোপাধ্যায় উভয়ই জয়ী হন। স্বাধীন ভারতের প্রথম নির্বাচনে ১৯৫১ সালে, কংগ্রেসের বঙ্কু বিহারী মণ্ডল রানীগঞ্জ বিধানসভা কেন্দ্র থেকে জয়ী হন।
২০০৮ গ্রীষ্মকালীন অলিম্পিকে সাঁতার – পুরুষদের ৪ x ২০০ মিটার ফ্রিস্টাইল রিলে
২০০৮ অলিম্পিক গেমসে পুরুষদের ৪×২০০মিটার ফ্রিস্টাইল রিলে বিভাগের প্রতিযোগিতা আগস্টের ১২ ও ১৩ তারিখের মধ্যে বেইজিং ন্যাশনাল অ্যাকুয়াটিক সেন্টারে অনুষ্ঠিত হয়। সাঁতারের এই বিভাগ একটি ফ্রিস্টাইল প্রতিযোগিতা। যেহেতু, অলিম্পিকে সাঁতারের পুলের দৈর্ঘ্য ৫০মিটার হয়, এই প্রতিযোগিতায় একটি দলের চারজন সাঁতারুর প্রত্যেক সাঁতারুকে পুলটি চারবার পার করতে হয়।
মোট ১৬টি NOC এই বিভাগে প্রতিদ্বন্দ্বিতা করে। এই ১৬টি NOC-এর মধ্যে ২০০৭ বিশ্ব অ্যাকুয়াটিক্স চ্যাম্পিয়নশিপেসেরা সময় করা ১২টি দল ছিল; সেই সঙ্গে ছিল যোগ্যতা নির্ণায়ক পর্বে সেরা সময় করা প্রথম ৪টি দল।
ফাইনাল ছাড়া সর্বমোট দু'টি হিট অনুষ্ঠিত হয় এবং প্রতিটিতে আটটি দল অংশগ্রহণ করেন। একক হিটের ফলের ওপর কোনো দলের অগ্রবর্তী হওয়া নির্ভর করে না। সামগ্রিক ভাবে সেরা সময় করা ৮টি দল নিয়ে ফাইনাল হিট হয়। সেখানে অবশেষে এই আটটি দল পদকের উদ্দেশ্যে প্রতিদ্বন্দ্বিতা করে। ফাইনালে একটি দলে সদস্য বদল হতে পারে।
* যে সকল সাঁতারু শুধুমাত্র হিটে অংশগ্রহণ করেছিলেন এবং সেই সুবাদে পদক জিতেছিলেন।
রেকর্ড
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে যে সব বিশ্ব ও অলিম্পিক রেকর্ড গড়া হয়, সে গুলি নিচে দেওয়া হল।
বাউফল পৌরসভা
বাউফল পৌরসভা বাংলাদেশের পটুয়াখালী জেলার অন্তর্গত বাউফল উপজেলার একটি নগরভিত্তিক স্থানীয় সরকার সংস্থা। ২০০১ সালে পৌরসভাটি প্রতিষ্ঠিত হয় এটি একটি খ শ্রেনীর পৌরসভা।
ইতিহাস
২০০১ সালের ১০ জুলাই গ শ্রেণীর পৌরসভা হিসেবে বাউফল পৌরসভা প্রতিষ্ঠিত হয়। পরবর্তীতে ২০১২ সালের ২৭ জুন এটি খ শ্রেণীর পৌরসভায় উন্নীত হয়। প্রতিষ্ঠাকালীন সময়ে পৌরসভার আয়তন ছিল ৩.১৭৫ বর্গ কিলোমিটার। পৌরসভা গঠিত হওয়ার পর থেকে বিএনপি ও আওয়ামী লীগ থেকে রাজনৈতিক বিবেচনায় প্রশাসক নিয়োগ করে পাঁচ বছর পৌরসভা পরিচালিত হয়। ২০০৬ সালের ২৪ আগস্ট বাউফল পৌরসভার প্রথম নির্বাচন অনুষ্ঠিত হয় এবং ২০১২ সালের ২৮ জানুয়ারি পৌরসভার মেয়াদ শেষ হয়। একই বছর ২২ মে দ্বিতীয় পৌরসভা নির্বাচন অনুষ্ঠিত হয়। এতে মোঃ জিয়াউল হক মেয়র হিসেবে নির্বাচিত হন ও ১৭ জুন দায়িত্ব গ্রহণ করেন।
প্রশাসনিক অবকাঠামো
বাউফল পৌরসভার বর্তমান আয়তন ৩.১৭৫ বর্গ কিলোমিটার। ৯ টি ওয়ার্ড নিয়ে এ পৌরসভাটি গঠিত। এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন। এ পৌরসভার প্রশাসনিক কার্যক্রম বাউফল থানার আওতাধীন। এটি জাতীয় সংসদের ১১২নং নির্বাচনী এলাকা পটুয়াখালী-২ এর অংশ।
শিক্ষা
২০১১ সালের আদমশুমারি অনুযায়ী বাউফল পৌরসভার সাক্ষরতার হার ৭৫.৮%।
শিক্ষাব্যবস্থা
বাউফল পৌর এলাকায় শিক্ষার হার ৬৯.৬৯% ।
মনস, বাচা, কার্মণ
মনস, বাচা, কার্মণ (मनस, वाचा, कार्मण) তিনটি সংস্কৃত শব্দ। মনস শব্দটি মনকে বোঝায়, বাচা  বাক্যকে বোঝায় এবং কার্মণ ক্রিয়াকে বোঝায়।
বিভিন্ন ভারতীয় ভাষায়, এই তিনটি শব্দ একত্রে একজন ব্যক্তির কাছ থেকে প্রত্যাশিত ধারাবাহিকতার অবস্থা বর্ণনা করতে ব্যবহৃত হয়। "মনস, বাচা, কার্মণ" এই নীতিবাক্যটি সাধারণত বোঝানোর জন্য বলা হয় যে একজনের সেই অবস্থা অর্জনের জন্য চেষ্টা করা উচিত যেখানে একজনের চিন্তা, কথা ও কাজগুলি মিলে যায়।
সংজ্ঞা ও ইতিহাস
নিচের সংজ্ঞাগুলো ম্যাকডোনেলের সংস্কৃত অভিধান থেকে নেওয়া হয়েছে: এই তিনটি শব্দ মহাভারতে দেখা যায়। "कर्मणा मनसा वापि वाचा वापि परंतप / यन मे कृतं बराह्मणेषु तेनाद्य न तपाम्य अहम
ভাবনায়, কথায় ও কর্মে আমি ব্রাহ্মণদের যা করেছি তার ফলশ্রুতিতে, আমি এখন কোনো ব্যথা অনুভব করি না (যদিও আমি তীরের বিছানায় শুয়ে আছি)।"
- মহাভারত, ৩.১৮.১৬
এই তিনটি শব্দ গুরুগীতার অন্তত একটি সংস্করণেও উপস্থিত রয়েছে: "कर्मणा मनसा वाचा सर्वदाऽऽराधयेद्गुरुम् । दीर्घदण्डं नमस्कृत्य निर्लज्जौ गुरुसन्निधौ ॥ ५१ ॥"
ত্রিকরণশুদ্ধি
ত্রিকরণশুদ্ধি হল মনস (চিন্তা), বাচা (শব্দ/কথন), এবং কার্মণ (কাজ/ক্রিয়া), এবং তাদের মধ্যে সামঞ্জস্য ও সামঞ্জস্যতা নির্দেশ করে। ভারতের একটি আধ্যাত্মিক উক্তি মহান ব্যক্তিদের (মহাত্মা) মধ্যে এই সমাহারের অস্তিত্ব সম্পর্কে বলে: "মনসেকম্, বাচসেকম্, কর্ম্মণ্যেকম্ মহাত্মানম্"। ত্রিকরণশুদ্ধির ধারণার সাথে 'আপনার চিন্তার কথা বলুন, আপনার কথা বলুন' এই প্রবাদটির সাথে কিছু সম্পর্ক রয়েছে।
ত্রিকরণশুদ্ধি এবং নেতৃত্বের কার্যকারিতার মধ্যে যোগসূত্র সম্পর্কে অনুসন্ধান করা হয়েছে।
অঞ্জন বিষ্ট
অঞ্জন বিষ্ট (अञ्जन विष्ट, Anjan Bista; জন্ম: ১৫ মে ১৯৮৮) হলেন একজন নেপালি পেশাদার ফুটবল খেলোয়াড়। তিনি বর্তমানে নেপালি ক্লাব ললিতপুর সিটি এবং নেপাল জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় হিসেবে খেলেন।
২০১১–১২ মৌসুমে, নেপালি ফুটবল ক্লাব অখিল নেপাল ফুটবল সংঘের যুব পর্যায়ের হয়ে খেলার মাধ্যমে অঞ্জন ফুটবল জগতে প্রবেশ করেছেন এবং পরবর্তীকালে মারবেয়ার যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৫–১৬ মৌসুমে, নেপালি ক্লাব নেপাল সশস্ত্র পুলিশ বাহিনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; নেপাল সশস্ত্র পুলিশ বাহিনীর হয়ে ৩ মৌসুম অতিবাহিত করার পর ২০১৮–১৯ মৌসুমে তিনি মনাং মরস্যাংদিতে যোগদান করেছেন। ২০২১–২২ মৌসুমে, তিনি মনাং মরস্যাংদি হতে নেপালি ক্লাব ললিতপুর সিটিতে যোগদান করেছেন।
২০১৩ সালে, অঞ্জন নেপাল অনূর্ধ্ব-১৭ দলের হয়ে নেপালের বয়সভিত্তিক পর্যায়ে অভিষেক করেছিলেন। প্রায় এক বছর যাবত নেপালের বয়সভিত্তিক দলের হয়ে খেলার পর, তিনি ২০১৪ সালে নেপালের হয়ে আন্তর্জাতিক পর্যায়ে অভিষেক করেছেন; নেপালের জার্সি গায়ে তিনি এপর্যন্ত ৪৬ ম্যাচে ৭টি গোল করেছেন।
ক্লাব ফুটবল
অঞ্জনের ফুটবল ক্যারিয়ার শুরু হয় আনফা একাডেমি এর যুবদলের হয়ে। তিনি ২০১১ থেকে ২০১৪ সাল পর্যন্ত দলটির হয়ে খেলেন। আহা রারা গোল্ড কাপ টুর্নামেন্টের ১২তম আসরে অঞ্জন আনফা একাডেমি দলের প্রতিনিধিত্ব করেন এবং নেপাল পুলিশ ক্লাব দলের বিপক্ষে ম্যাচে একটি গোল করেন। যদিও ম্যাচে অঞ্জনের দল আনফা একাডেমি পরাজিত হয়।
আনফা একাডেমি এর যুবদলে ৩ বছর খেলে অঞ্জন ২০১৫ দালে ২০১৫ নেপাল জাতীয় লীগ এর জন্য নেপাল এপিএফ ক্লাব দলে যোগ দেন। ওই টুর্নামেন্টেই সিনিয়র পর্যায়ে অঞ্জনের অভিষেক হয়। লীগের দ্বিতীয় রাউন্ডের মোরাং একাদশ এর বিপক্ষে ম্যাচে অঞ্জন নিজের ক্লাবের হয়ে প্রথম গোল করেন। ওই ম্যাচে এপিএফ ক্লাব দল ৪-১ ব্যবধানে জয়লাভ করে।
আন্তর্জাতিক ফুটবল
অঞ্জন নেপাল অনূর্ধ্ব-১৭, নেপাল অনূর্ধ্ব-২০ এবং নেপাল অনূর্ধ্ব-২৩ দলের হয়ে খেলার মাধ্যমে নেপালের প্রতিনিধিত্ব করেছেন। নেপালের বয়সভিত্তিক দলের হয়ে তিনি ১৫ ম্যাচে অংশগ্রহণ করে ৯টি গোল করেছেন।
২০১৪ সালের ৩১শে অক্টোবর তারিখে, ২৬ বছর, ৫ মাস ও ১৬ দিন বয়সে, ডান পায়ে ফুটবল খেলায় পারদর্শী অঞ্জন ফিলিপাইনের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে নেপালের হয়ে অভিষেক করেছেন। উক্ত ম্যাচের ৬২তম মিনিটে রক্ষণভাগের খেলোয়াড় সন্দিপ রায়ের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচটি ফিলিপাইন ০–৩ গোলের ব্যবধানে জয়লাভ করেছিল। নেপালের হয়ে অভিষেকের বছরে অঞ্জন সর্বমোট ১ ম্যাচে অংশগ্রহণ করেছেন। জাতীয় দলের হয়ে অভিষেকের ৪ বছর, ১০ মাস ও ১০ দিন পর, নেপালের জার্সি গায়ে প্রথম গোলটি করেছেন; ২০১৯ সালের ১০ই সেপ্টেম্বর তারিখে, চীনা তাইপেইয়ের বিরুদ্ধে ম্যাচের ৩য় মিনিটে সুজল শ্রেষ্ঠের অ্যাসিস্ট হতে নেপালের হয়ে গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।
ব্যক্তিগত জীবন
২০১৪ সালে ২০১৪ এএফসি অনূর্ধ্ব-১৬ চ্যাম্পিয়নশিপের পর জানা গিয়েছিল যে অঞ্জন গানের জগতে নাম লেখানোর পরিকল্পনা করছিলেন।
এডওয়ার্ড হ্রদ
এডওয়ার্ড হ্রদ, রুতানজিগে বা এডওয়ার্ড নায়াঞ্জা আফ্রিকান মহা হ্রদের মধ্যে সবচেয়ে ছোট হ্রদ। এটি পূর্ব আফ্রিকান ফাটলের পশ্চিম শাখার আলবার্টিন ফাটলে, গণতান্ত্রিক কঙ্গো প্রজাতন্ত্র (ডিআরসি) এবং উগান্ডার মধ্যবর্তী সীমান্তে অবস্থিত, এর উত্তর তীর বিষুবরেখার কয়েক কিলোমিটার দক্ষিণে অবস্থিত।
ইতিহাস
আমিন পাশা ত্রাণ অভিযানের সময় হেনরি মর্টন স্ট্যানলি ১৮৮৮ সালে এই হ্রদটি প্রথম দেখতে পান। এই হ্রদটির নামকরণ করা হয়েছিল তৎকালীন ব্রিটিশ-শাসক রাণী ভিক্টোরিয়ার পুত্র প্রিন্স অফ ওয়েলস প্রিন্স আলবার্ট এডওয়ার্ডের সম্মানে, যিনি পরে রাজা সপ্তম এডওয়ার্ড হিসাবে পরিচিতি পান।
১৯৭৩ সালে উগান্ডা এবং জায়ারে (ডিআরসি) উগান্ডার একনায়ক ইদি আমিনের নামে হ্রদটির নামকরণ করে ইদি আমিন হ্রদ বা ইদি আমিন দাদা। ১৯৭৯ সালে তিনি ক্ষমতাচ্যুত হওয়ার পর এটি এর পূর্ব নাম ফিরে পায়।
২০১৪ সালে হ্রদটি একটি তেল বিরোধের কেন্দ্রবিন্দু ছিল। সোকো ইন্টান্যাশনাল বিরুঙ্গা জাতীয় উদ্যানের চত্বরে প্রবেশ করে যেখানে হ্রদে তেল পাওয়ার আশা করা হয়। তবে গ্রামবাসী ও শ্রমিকরা ওই তেল সংস্থাকে ঢুকতে দেয়নি সেখান থেকে তাদের মারধর করা হয়েছিল এমনকি অপহরণ ও নির্যাতন করা হয়। বিরুঙ্গার সীমান্ত রেখা পুনরায় অঙ্কন এবং হ্রদটি বাদ দেওয়ার পরিকল্পনা বিবেচনায় নেওয়া হয়। তবে উদ্যানটি যেহেতু একটি বিশ্ব ঐতিহ্যবাহী স্থান এবং হ্রদ এটির একটি অংশ তাই স্বভাবতই বিশ্ব ঐতিহ্যবাহী স্সম্মেলনের বিরুদ্ধে চলে এই জাতীয় পরিকল্পনা।
টপোগ্রাফি এবং নিকাশী-ব্যবস্থা
এডওয়ার্ড হ্রদ ৯২০ মিটার (৩,০২০ ফুট) উচ্চতায় অবস্থিত, এটি সর্বোচ্চ ৭৭ কিলোমিটার (৪৮ মাইল) দীর্ঘ, ৪০ কিলোমিটার (২৫ মাইল) প্রশস্ত এবং এর পৃষ্ঠের আয়তন ২,৩২৫ বর্গকিলোমিটার (৮৯৮ বর্গ মাইল), এটি মহাদেশের ১৫ তম বৃহত্তম হ্রদ। নিয়ামুগাসানি নদী, ইশাশা নদী, রুতশুরু নদী, এনটুংওয়ে নদী এবং রুইন্দি নদীর পানি এই হ্রদে এসে পড়ে। জর্জ হ্রদের পানি উত্তর-পূর্বে খালি কাজিঙ্গা চ্যানেলের মাধ্যমে এই হ্রদে এসে পড়ে। এডওয়ার্ড হ্রদের পানি সেমলিকি নদীর মধ্য দিয়ে উত্তরে অ্যালবার্ট হ্রদে পতিত হয়।
পশ্চিমের মহা ফাটল উপত্যকার খাড়া উঁচু পাহাড় হ্রদটির পশ্চিম তীরে ২,০০০ মিটার (৬,৬০০ ফুট) এর উপরে উঠে এসেছে। দক্ষিণ এবং পূর্ব তীরে সমতল লাভা সমভূমি। হ্রদের ২০ কিলোমিটার (১২ মাইল) উত্তরে রুয়েনজুরি পর্বতমালা।
আগ্নেয়ক্রিয়া
অঞ্চলটিতে গত ৫০০০ বছর ধরে আগ্নেয়গিরি র ক্রিয়াকলাপের অনেক প্রমাণ পাওয়া যায়। ক্যাটউই-কিকোরঙ্গো এবং বুনিয়ারুগুরু আগ্নেয় ক্ষেত্র সাথে বিস্তীর্ণ শঙ্কু এবং জ্বালামুখ হ্রদের উত্তর-পশ্চিম উপকূলে কাজিঙ্গা প্রণালীর দুপাশে অবস্থিত। মনে করা হয় যে জর্জ হ্রদ এবং এডওয়ার্ড হ্রদ একটি বৃহত্তর হ্রদ হিসাবে যুক্ত ছিল, তবে এই ক্ষেত্রগুলি থেকে লাভা প্রবাহিত হয় এবং এটিকে বিভক্ত করে ফেলে, কেবল কাজিঙ্গা প্রণালীটি অতীতের যুক্ত হ্রদের অবশিষ্টাংশ হিসাবে এখনও টিকে আছে। তাপীয়ভাবে সক্রিয় আগ্নেয়গিরি মে-ইয়া-মোতো ৩০ কিলোমিটার (১৯ মাইল) দক্ষিণে অবস্থিত, এবং পশ্চিম বিরুঙ্গা পর্বতমালার নিয়ামুরাগিরা আগ্নেয়গিরি ৮০ কিলোমিটার (৫০ মাইল) দক্ষিণে অবস্থিত, তবে অতীতে এর লাভা প্রবাহ হ্রদে পৌঁছেছে।
ক্যাটউই-কিকোরঙ্গো ক্ষেত্রে কয়েক ডজন বড় বড় জ্বালামুখ এবং শঙ্কু রয়েছে যা এডওয়ার্ড এবং জর্জের হ্রদের মধ্যে ৩০ কিলোমিটার (১৯ মাইল) × ১৫ কিলোমিটার (৯.৩ মাইল) এলাকা জুড়ে রয়েছে এবং এর মধ্যে সাতটি জ্বালামুখ হ্রদ রয়েছে। এর মধ্যে বৃহত্তমটি ২.৫ কিলোমিটার (১.৬ মাইল) লম্বা ক্যাটউই হ্রদ, ৪ কিলোমিটার (২.৫ মাইল) জুড়ে একটি জ্বালামুখ দখল করেছে এবং এটি এডওয়ার্ড হ্রদ থেকে মাত্র ৩০০ মিটার (৯৮০ ফুট) ভূমি দ্বারা পৃথক হয়েছে। জ্বালামুখটি প্রায় ১০০মিটার (৩৩০ ফুট) গভীর এবং ক্যাটউই হ্রদের পৃষ্ঠতল এডওয়ার্ড হ্রদ থেকে প্রায় ৪০ মিটার (১৩০ ফুট) নীচু। এটি লক্ষণীয় যে ৮৯৪ সালে জি. এফ. স্কট এলিয়ট দ্বিবরণ না দেওয়া পর্যন্ত রুয়েনজুরিসের দক্ষিণ-পূর্বে এই অঞ্চলের আগ্নেয়গিরির উৎস জানা যায়নি। স্ট্যানলি ১৮৮৯ সালে ক্যাটউই হ্রদে গিয়েছিলেন এবং গভীর হতাশা ব্যক্ত করেছেন, হ্রদের লবণাক্ততা এবং কাছাকাছি সালফিউরাস পানির একটি ঝর্ণার উল্লেখ করেছেন, তবে তিনি এটিকে আগ্নেয়গিরির সাথে সংযোগ মেলাতে ব্যর্থ হন।
নিরক্ষীয় আফ্রিকা, এডওয়ার্ড হ্রদের চাপদন্ডের অন্তস্তলে ক্যালসাইট এবং বায়োজেনিক সিলিকা (বিএসআই) উপাদান প্রাথমিক রচনার উচ্চ-রেজোলিউশন বিশ্লেষণ করে, গত ৫৪০০ বছর ধরে জলবায়ু পরিবর্তনশীলতা এবং হৃদে সৃষ্ট ভূ-রসায়নের মধ্যে জটিল মিথস্ক্রিয়া নথিভুক্ত করে।
কাজিঙ্গা প্রণালীর অপর প্রান্তে অনুরূপ আকারের বুনিয়ারুগুরু ক্ষেত্রে প্রায় ৩০ টি জ্বালামুখ হ্রদ রয়েছে, যার কয়েকটি ক্যাটউইয়ের চেয়ে বড়।
জনবসতি
এডওয়ার্ড হ্রদ সম্পূর্ণরূপে বিরুঙ্গা জাতীয় উদ্যান (কঙ্গো) এবং রানী এলিজাবেথ জাতীয় উদ্যান (উগান্ডা) এর মধ্যে অবস্থিত এবং উত্তরের ইশাঙ্গোতে (ডিআরসি) উদ্যান বনরক্ষী প্রশিক্ষণ ব্যবস্থা ব্যতীত এর তীরে বিস্তৃত জনবসতি নেই। এর পানির প্রায় দুই-তৃতীয়াংশ ডিআরসি এবং এক তৃতীয়াংশ উগান্ডার। ইশাঙ্গো ছাড়াও দক্ষিণের প্রধান কঙ্গোলীয় বসতিটি হলেন ভিতশুম্বী, উগান্ডার জনপদগুলি উত্তর-পূর্বের মুয়েয়া এবং ক্যাটউই, একই নামের জ্বালামুখ হ্রদের নিকটে, এটি উগান্ডার লবণের প্রধান সরবরাহকারী। এর নিকটতম শহরগুলি হলো উত্তর-পূর্বে উগান্ডার ক্যাসেস এবং উত্তর-পশ্চিমে ডিআরসির বুতেম্বো, এগুলি সড়ক পথে যথাক্রমে প্রায় ৫০ কিলোমিটার (৩১ মাইল) এবং ১৫০ কিলোমিটার (৯৩ মাইল) দূরে অবস্থিত।
বাস্তুসংস্থান
এডওয়ার্ড হ্রদ বাগ্রুস ডকম্যাক, ওরিওক্রোমিস নাইলোটিকাস, ওরিওক্রোমিস লিউকোস্টিকটাস এবং ৫০ টিরও বেশি প্রজাতির হ্যাপ্লোক্রোমিস এবং অন্যান্য হ্যাপ্লোক্রোমাইন প্রজাতির মাছের বাসস্থান, এদের মধ্যে কেবল ২৫ টির আনুষ্ঠানিকভাবে বর্ণানা দেওয়া হয়েছে। স্থানীয় বাসিন্দাদের মৎস শিকার একটি গুরুত্বপূর্ণ পেশা। শিম্পাঞ্জি, হাতি, কুমির এবং সিংহ সহ হ্রদের তীরে বাস করা প্রাণিকুল জাতীয় উদ্যান কর্তৃক সংরক্ষিত। এই অঞ্চলে অনেক বহুবর্ষজীবী উদ্ভিদ এবং পরিযায়ী পাখির প্রজাতি রয়েছে।
২০১৮ এডওয়ার্ড হ্রদ খণ্ডযুদ্ধ
২০১৮ সালের ৬ জুলাই এডওয়ার্ড হ্রদে উগান্ডা এবং গণতান্ত্রিক কঙ্গো প্রজাতন্ত্রের মধ্যে নৌ সংঘর্ষ ঘটে। উগান্ডার নৌবাহিনী বেশ কয়েকটি কঙ্গোলীয় মাছ ধরার জাহাজ এবং বেসামরিক নাগরিককে ধরে নিয়ে যাওয়ার খবর তদন্ত করতে কঙ্গোলীয় সামরিক জলযান পাঠানোর ফলে এই সংঘাত শুরু হয়েছিল। এই সংঘর্ষের ফলে একজন নিহত এবং আরও তিন জন আহত হয়েছিল।
স্থানীয় কঙ্গোলীয় কর্মকর্তাদের প্রাথমিক প্রতিবেদনে দাবি করা হয়েছে যে সংঘর্ষে সাতজন নিহত হয়েছে, তবে জাতীয় সরকার এটি সমর্থন করেনি। ৯ জুলাই উত্তর কিভুর কর্মকর্তা মুহিন্দো কেয়াকাওয়া দাবি করেন যে সংঘর্ষে বারোজন কঙ্গোলীয় জেলে মারা গিয়েছিল।
প্রত্যাশিত যৌন সক্রিয় জীবন
প্রত্যাশিত যৌন সক্রিয় জীবন হল একজন ব্যক্তির যৌন সক্রিয় থাকার বাকি গড় বছর। জনসংখ্যা-ভিত্তিক এই সূচকটি যৌনতা পরিমাপের (যৌন কার্যকলাপের মাধ্যমে) স্বাস্থ্য প্রত্যাশার ধারণাকে প্রসারিত করে। প্রত্যাশিত যৌন সক্রিয় জীবন গণনা যৌন ক্রিয়াকলাপের বয়স-ভিত্তিক তথ্য ব্যবহার করে বেঁচে থাকার সম্ভাবনার উপর জীবন সারণী তথ্যের সাথে একত্রে ব্যক্তি-বয়সের সংখ্যাকে যৌন ক্রিয়াকলাপের সাথে এবং ছাড়া বছর দিয়ে ভাগ করে, যা সুলিভান পদ্ধতির উপর ভিত্তি করে। সুলিভান পদ্ধতির উদ্দেশ্য হল সময়ের সাথে প্রদত্ত জনসংখ্যার স্বাস্থ্যের পরিবর্তন বোঝা।
অধ্যয়ন
লিন্ডাউ এবং গ্যাভরিলোভা প্রত্যাশিত যৌন সক্রিয় জীবন পরিমাপের পদ্ধতি প্রবর্তন করেন।  দুই সমগোত্রের উপর তাদের গবেষণার মাধ্যমে, গবেষক লিন্ডাউ এবং গ্যাভরিলোভা দেখেছেন যে যৌন কার্যকলাপ, একটি ভাল মানের যৌন জীবন এবং যৌনতার আগ্রহের সাথে ইতিবাচক উপায়ে নিজস্ব-হিসাব করা স্বাস্থ্যের সাথে যুক্ত। তাদের গবেষণা মধ্যজীবন এবং পরবর্তী জীবনের স্বাস্থ্যের উপর দৃষ্টি নিবদ্ধ করে। এর মধ্যে ২৭ থেকে ৭৪ বছর এবং ৫৭ থেকে ৮৫ বছর বয়স অন্তর্ভুক্ত রয়েছে। তাদের অনুসন্ধানে, তারা উপসংহারে পৌঁছান যে ক্রমবর্ধমান বয়সের সাথে লিঙ্গ পার্থক্য বিদ্যমান ছিল। প্রমাণ এটা প্রমাণিত করেছে যে পুরুষদের যৌন কার্যকলাপে জড়িত হওয়ার সম্ভাবনা মহিলাদের চেয়ে বেশি ছিল। পুরুষরা আরও বেশি প্রতিবেদন করে যে তারা এমনকি যৌন মিলনে আগ্রহী ছিল এবং তারা ভাল মানের সেক্স করছে। উপরন্তু, গবেষণায় দেখা গেছে যে জীবনের পরবর্তী পর্যায়ে শুধুমাত্র ৫১.৮% নারী তাদের যৌনজীবনে ৭১.১% পুরুষের তুলনায় সন্তুষ্ট হওয়ার প্রতিবেদন করেছেন। তদুপরি, তাদের গবেষণায় দেখা গেছে যে ভাল বা ভাল স্বাস্থ্যের পুরুষরা নিয়মিত যৌন ক্রিয়াকলাপে অংশগ্রহণ করে অতিরিক্ত পাঁচ থেকে সাত বছর বেঁচে থাকে এবং যথেষ্ট ভাল স্বাস্থ্যের মহিলারা তিন থেকে ছয় বছর বেশি বেঁচে থাকে। যদিও লিঙ্গ ব্যবধান স্পষ্ট, গবেষণা স্বাস্থ্য এবং যৌন কার্যকলাপের মধ্যে একটি স্পষ্ট সংযোগ প্রদান করে।
দুটি বৃহৎ জনসংখ্যা-ভিত্তিক মার্কিন সমীক্ষার একটিতে দেখা গেছে যে, গড়পড়তা, মহিলারা কম বছর যৌন কার্যকলাপ আশা করে, প্রধানত বয়স্ক মহিলাদের মধ্যে প্রচলিত বিধবা হয়ে যাওয়ার কারণে। এই লিঙ্গ বৈষম্য পতি-পত্নী বা অন্যান্য অন্তরঙ্গ অংশীদারের সঙ্গে থাকা মানুষের বেলায় প্রশমিত হয়। সমীক্ষায় আরও দেখা গেছে যে দুর্বল স্বাস্থ্যের কারণে পুরুষরা প্রত্যাশিত যৌন সক্রিয় জীবন হারাতে থাকে।
প্রত্যাশিত যৌন সক্রিয় জীবন পুরুষ এবং মহিলা উভয়েরই ভাল স্বাস্থ্যের স্ব-প্রতিবেদনের সাথে সম্পর্কিত। যৌনতাকে সামগ্রিক স্বাস্থ্যের জন্য একটি গুরুত্বপূর্ণ বৈশিষ্ট্য এবং জীবন মান চিহ্নিতকারী হিসেবে চিহ্নিত করা হয়েছে। যৌন ইচ্ছার সাথে সুস্বাস্থ্য, ভালো যৌনকর্ম, ইতিবাচক যৌন আত্মসম্মান এবং একজন দক্ষ সঙ্গীকেও দায়ী করা হয়েছে। চিকিত্সকরা দেখতে পেয়েছেন যে যৌন সক্রিয় জীবন প্রত্যাশা রোগীদের সুস্থ হয়ে উঠতে (এবং থাকতে) একটি উদ্দীপক হিসাবে ব্যবহার করা যেতে পারে। প্রাতিষ্ঠানিক বিন্যাস যেমন আবাসিক যত্ন সুবিধাগুলি যৌনভাবে সক্রিয় বয়স্ক ব্যক্তিদের জন্য একটি গ্রহণযোগ্য পরিবেশ প্রদানের উপর ফোকাস করা উচিত।
যৌনতা প্রতিরোধে বাধা
যদিও কিছু লোক সাধারণভাবে বলে যে বয়স্করা প্রায়শই যৌনতায় অংশগ্রহণ করে না, গবেষণা দেখা যায় যে অনেক বয়স্ক মানুষ বিভিন্ন ধরনের যৌন কার্যকলাপে অংশগ্রহণ করতে উপভোগ করে। শারীরিক এবং মানসিক উভয় ক্ষেত্রেই বাধা একটি গুরুত্বপূর্ণ কারণ যা বয়স্কদের যৌন কার্যকলাপকে প্রভাবিত করে। এই বাধাগুলি ব্যক্তি, সামাজিক এবং কাঠামোগত স্তরে দেখা যায়। কিছু বাধার মধ্যে রয়েছে: গোপনীয়তার অভাব, যৌন সঙ্গীর প্রাপ্যতা, মানসিক স্বাস্থ্য, এবং যৌন ইচ্ছার উপর প্রেসক্রিপশনের প্রভাব।
বয়স-সম্পর্কিত বাধা
বয়স-সম্পর্কিত কারণগুলি স্বাস্থ্যের অবনতির মাধ্যমে চিহ্নিত করা যেতে পারে। এর মধ্যে ক্ষয়িষ্ণু ফিটনেস এবং গতিশীলতার মাত্রা অন্তর্ভুক্ত থাকতে পারে। জৈবিক পরিবর্তন, যেমন মহিলাদের জন্য মেনোপজ, যৌনতার সময় অপ্রীতিকর অভিজ্ঞতা হতে পারে। এর মধ্যে বেদনাদায়ক মিলন এবং যৌন শক্তির অভাব অন্তর্ভুক্ত থাকতে পারে, তবে, অনেক মহিলাই প্রতিবেদন করেছেন যে গর্ভবতী হওয়ার বিষয়ে চিন্তা না থাকলে তারা যৌন কার্যকলাপ আরও উপভোগ করে। আর্থ্রাইটিসের মতো রোগের উপস্থিতিও একজন ব্যক্তির যৌন ক্রিয়াকলাপকে ব্যাপকভাবে প্রভাবিত করতে পারে, যাইহোক, এটি যে কোনও বয়সে হতে পারে। আত্মসম্মান, আত্মবিশ্বাস, এবং জ্ঞানীয় কার্যকারিতা হ্রাসের মতো কারণগুলি একজন বয়স্ক ব্যক্তিকে যৌনতা বা রোমান্টিক অংশীদারিত্বে অংশ নিতে নিষেধ করতে পারে। কারো সহায়তা নিয়ে বৃদ্ধাশ্রমের মত জায়গায় থাকার কারণে একটি শারীরিক আচরণও তৈরি হয়ে যায়। কোন লোক যখন অন্যান্য বয়স্ক ব্যক্তি এবং নার্সদের দ্বারা বেষ্টিত থাকে তখন তাদের যে গোপনীয়তা দরকার তা পাওয়ার সম্ভাবনা কম থাকে।
প্রাতিষ্ঠানিক বিন্যাসের মধ্যে অন্তরঙ্গ সম্পর্ক (আবাসিক যত্ন)
বয়স্ক ব্যক্তিদের যৌনভাবে সক্রিয় হওয়ার প্রতি ক্রমবর্ধমান বয়সবাদী মনোভাবের কারণে, বয়স্ক ব্যক্তিদের যৌনতার পক্ষে সমর্থনকারী অনেক কর্মসূচী নেই। আবাসিক সুবিধাদানকারীরা বয়স্ক ব্যক্তিদের যৌন ক্রিয়াকলাপে অংশগ্রহণের অনুমতি দিতে অনেক সমস্যা দেখেন। প্রাতিষ্ঠানিক বিন্যাসের মধ্যে, বিচ্ছিন্নতাকে বয়স্ক ব্যক্তিদের মধ্যে প্রধান বাধা হিসাবে পাওয়া গেছে, ধরেই নেওয়া হয় যে তারা বিষমকামী, যৌন ক্রিয়াকলাপ করতে পারে। অনেক ভবন নকশা করা হয় যাতে পুরুষ এবং মহিলা আলাদা করা হয়, সাধারণত ভবনের তালা বা নির্দিষ্ট বেড়া দিয়ে। যদি না তাদের সামর্থ্য থাকে, বিবাহিত দম্পতিরা আবাসিক যত্ন কেন্দ্রে একে অপরের সাথে থাকতে পারে না। একটি "বাড়ি"র পরিবেশ তৈরি করা দরকার যেখানে একজন বয়স্ক ব্যক্তির সুস্থতাকে প্রাধান্য দিয়ে, বিশেষ করে যেহেতু এই সুবিধাটি একজন বয়স্ক ব্যক্তির বসবাসের শেষ স্থান হতে পারে। অতএব, বাসিন্দাদের যৌন জীবন সম্পর্কে খোলামেলা হওয়া বয়স্ক ব্যক্তিদের জন্য খুব উপকারী হবে।
সিরিয়ায় প্রাসাদসমূহের তালিকা
এটি সিরিয়ায় প্রাসাদসমূহের একটি তালিকা।
জলবায়ু
right|thumb|[[অ্যাপোলো ১৭|অ্যপোলো ১৭ হতে তোলা পৃথিবীর ছবি]] জলবায়ু (climate) : কোনো নির্দিষ্ট স্থানের সুদীর্ঘ সময়ের, সাধারণত ৩০-৩৫ বছরের আবহাওয়ার গড় বা সামগ্রিক অবস্থার হিসাবকে জলবায়ু বলে। সাধারণত বৃহৎ এলাকাজুড়ে জলবায়ু নির্ণীত হয়ে থাকে। জলবায়ুর পরিবর্তন আবহাওয়ার পরিবর্তনের উপর নির্ভরশীল। কোনো স্থানের আবহাওয়ার পরিবর্তন একটি স্বাভাবিক ঘটনা। আবহাওয়ার এ পরিবর্তন সাধারণত ঐ স্থানের তাপমাত্রা, আর্দ্রতা, বৃষ্টিপাতের পরিমাণ প্রভৃতি দ্বারা নিয়ন্ত্রিত হয়। আর কোনো স্থানের আবহাওয়ার উপাদানগুলোর স্থায়ী পরিবর্তন হলো জলবায়ু পরিবর্তন। কোনো স্থানের জলবায়ু হঠাৎ পরিবর্তিত হয় না। জলবায়ু পরিবর্তন একটি ধীর ও চলমান প্রক্রিয়া। বাংলাদেশের জলবায়ু মোটামুটি উষ্ণ, আর্দ্র ও সমভাবাপন্ন। মৌসুমি বায়ুর প্রভাব এখানে এত অধিক যে, এ জলবায়ু 'ক্রান্তীয় মৌসুমি জলবায়ু' নামে পরিচিত।
নিয়ামক
জলবায়ু কতিপয় বিষয়ের ভিত্তিতে নির্ধারিত হয়ে থাকে, যেগুলোকে জলবায়ুর নিয়ামক বলা হয়ে থাকে। যথা:
অক্ষাংশ
অক্ষাংশের ভিন্নতা ও পরিবর্তনের সাথে সাথেই জলবায়ুরও তারতম্য ঘটে। সূর্য কিরণ সারা বছর লম্ব ভাবে পরার কারণে নিরক্ষিয় অঞ্চলে  উষ্ণ জলবায়ু  বিরাজ করে ।এবং  মেরু অঞ্চলের দিকে সূর্য রশ্মি ক্রমশ তির্যক হতে থাকে এবং জলবায়ু শিতল হয়। ফলে নিরক্ষিয় অঞ্চলে ৩২ ডিগ্রী সেলসিয়াস তাপমাত্রা থাকলেও মেরু অঞ্চলে তাপমাত্রা হিমাঙ্কের নিচে থাকে।  নিরক্ষরেখা বরাবর স্থানসমূহে সূর্যরশ্মি খাড়াভাবে পড়ে বিধায় ঐসকল অঞ্চলে উষ্ণতা বেশি। নিরক্ষরেখা থেকে উত্তর ও দক্ষিণ অক্ষাংশে তাপমাত্রা ক্রমেই কমতে থাকে। ১°সে অক্ষাংশে উষ্ণতা 0.২৮°সে হ্রাস পায় বলেই নিরক্ষরেখা থেকে সবচেয়ে দূরবর্তি উত্তর ও দক্ষিণ মেরু অঞ্চলে বরফ রয়েছে।
উচ্চতা
উচ্চতার বৃদ্ধিতে তাপমাত্রা হ্রাস পায়। প্রতি ১০০০ মিটার উচ্চতায় ৬.8° সেলসিয়াস তাপমাত্রা হ্রাস পায়। এমনকি উচ্চতার তারতম্যে একই অক্ষাংশে অবস্থিত দুই অঞ্চলের তাপমাত্রা দুরকম হয়।
বায়ুপ্রবাহের দিক
সমুদ্র থেকে প্রবাহিত জলীয় বাষ্পপূর্ণ বায়ু যে অঞ্চল দিয়ে বয়ে যায়, সে অঞ্চলে বৃষ্টিপাত বেশি হয়। কিন্তু স্থলভাগ থেকে প্রবাহিত শুষ্ক বায়ু আবার উষ্ণতা বাড়ায়।
বৃষ্টিপাত
কোনো স্থানে বৃষ্টিপাত হলে সেখানকার উত্তাপ কমে আবার বৃষ্টিপাতহীন অঞ্চলে উষ্ণতা বেশি থাকে। তাই মরুভূমি এলাকায় জলবায়ু উষ্ণ। তাছাড়া বৃষ্টিপাতের মাত্রার উপর আর্দ্রতার মাত্রাও নির্ভরশীল, যা জলবায়ুকে নিয়ন্ত্রণ করে।
সমুদ্রস্রোত
শীতল বা উষ্ণ সমুদ্রস্রোতের কারণে উপকূলবর্তি এলাকার আবহাওয়ায়ও পরিবর্তন পরিলক্ষিত হয়। এর উদাহরণ হিসেবে প্রশান্ত মহাসাগরের উষ্ণ পানির প্রবাহ এল নিনোর কথা উল্লেখ করা যায়, যার প্রভাবে উপকূলবর্তি দেশগুলোতে দীর্ঘ খরা পর্যন্ত দেখা দিয়েছে।
পর্বতের অবস্থান
উঁচু পর্বতে বায়ুপ্রবাহ বাধাপ্রাপ্ত হলে আবহাওয়া ও জলবায়ুগত পার্থক্য পরিলক্ষিত হয়। উদাহরণস্বরূপ, হিমালয়ে বাধাপ্রাপ্ত হয়ে মৌসুমী জলবায়ু বাংলাদেশ, ভারত ও নেপালে প্রচুর বৃষ্টিপাত ঘটায়।
বনভূমি
গাছের প্রস্বেদন ও বাষ্পীভবনের মাধ্যমে জলীয় বাষ্প ঘনীভূত হয়ে বৃষ্টিপাত ঘটায়। বনভূমির প্রগাঢ়তার কারণে কোনো কোনো স্থানে সূর্যালোক মাটিতে পড়ে না, ফলে ঐসকল এলাকা ঠান্ডা থাকে। তাছাড়া বনভূমি ঝড়, সাইক্লোন, টর্নেডো ইত্যাদির গতিপথে বাধা সৃষ্টি করে বায়ুমণ্ডলীয় অবস্থার রূপ বদলে দেয়।
ভূমির ঢাল
সূর্যকীরণ উঁচু স্থানের ঢাল বরাবর পড়লে ভূমি উত্তপ্ত হয়ে তাপমাত্রা বাড়ে আবার ঢালের বিপরীত দিকে পড়লে তাপমাত্রা অতোটা বাড়ে না। তাছাড়া ঢাল বরাবর লম্বভাবে সুর্যালোকের পতন, তীর্যকভাবে সূর্যালোক পতনের তুলনায় তুলনামূলক উত্তপ্ত আবহাওয়ার সৃষ্টি করে।
মাটির বিশেষত্ব
বেলেমাটির বিশেষত্ব হলো তা যত দ্রুত গরম হয়, তত দ্রুত ঠান্ডাও হয়। সেই তুলনায় কর্দমযুক্ত পলিমাটি দ্রুত গরমও হয়না, গরম হলে ঠান্ডা হতেও দেরি হয়। তাই কোনো স্থানের মাটির বিশেষত্বের উপর আবহাওয়া ও জলবায়ুর পার্থক্য দেখা দিতে পারে।
ওড্ডিয়ান
ওড্ডিয়ান (اوډيانه; ଓଡ଼ିଆଣ) মধ্যযুগীয় ভারতের একটি ছোট রাজ্য ছিল। এই রাজ্য থেকে বজ্রযান বৌদ্ধধর্ম উদ্ভূত ও সমৃদ্ধ হয় বলে অনুমান করা হয়।
অবস্থান বিতর্ক
ওড্ডিয়ানের প্রকৃত অবস্থান সম্বন্ধে বিতর্ক রয়েছে। যে সমস্ত স্থানকে ওড্ডিয়ান অঞ্চলের সাথে একাত্ম করা হয়েছে, সেগুলি হল নিম্নরূপ-
ওড্ডিয়ান শব্দটি দ্রাবিড় শব্দ ওট্টিয়ন থেকে এসেছে বলে ভাষাবিদেরা অনুমান করেন, যার অর্থ ওড্রদেশের বাসিন্দা বা তেলুগু ভাষায় ওট্টিয়ম দেশের বাসিন্দা। বর্তমান উড়িষ্যা রাজ্যকে ওড্র বা ওট্টিয়ম বলা হত। আবার, ওড্ডিয়ান শব্দটি উদ্যান শব্দের মধ্য ইন্দো-আর্য ভাষাগত পরিবর্তিত রূপ বলেও মনে করা হয়। চীনা পরিব্রাজক হিউয়েন সাং এই নামেই উড়িষ্যার অঞ্চলগুলিকে চিনতেন। ভাষাবিদ পি সি বাগচীর মতে তিব্বতী ভাষায় ও-র্গ্যান বা উ-র্গ্যান এবং ও-ডি-ভি-ষা নামক দুইটি পৃথক শব্দ পাওয়া যায়। এর মধ্যে ও-র্গ্যান বা উ-র্গ্যান বা ও-ডি-য়া-না রাজ্যের সঙ্গে ওড্ডিয়ানের রাজা ইন্দ্রভূতির নাম জড়িত। অপরদিকে ও-ডি-ভি-ষা বা ওড্র (অধুনা উড়িষ্যা) রাজ্যের সঙ্গে রাজা ইন্দ্রভূতির উল্লেখ পাওয়া যায় না। কিন্তু এন কে সাহুর মতে ওড, ওড্র, উড্র, ওডিভিষা এবং ও-ডি-য়া-না বা উড্ডিয়ান একই শব্দের ভিন্ন রূপ। সাধনমালা গ্রন্থে উড্ডিয়ান শব্দটিকে ওড্রয়ান বানানে এবং কালিকা পুরাণ গ্রন্থে ওড্র বানানে লেখা রয়েছে। চতুরাশিতি সিদ্ধ প্রবৃত্তি গ্রন্থে ইন্দ্রভূতিকে ওডিভিষার রাজা হিসেবে উল্লেখ করা হয়েছে এবং ব্স্তান-'গ্যুর নামক তিব্বতী গ্রন্থসঙ্কলনে তাকে উড়িষ্যার রাজা হিসেবে উল্লেখ করা হয়েছে। এছাড়াও ইন্দ্রভূতি রচিত জ্ঞানসিদ্ধি গ্রন্থের সূচনাতে উড়িষ্যার দেবতা জগন্নাথের বন্দনা করা হয়েছে। সেই হিসেবে বর্তমান উড়িষ্যা রাজ্যই যে মধ্যযুগে ওড্ডিয়ান ছিল, সেই প্রমাণ পাওয়া যায়।
বাংলা ?
নলিনীনাথ দাশগুপ্ত ওড্ডিয়ানের অবস্থান সম্পর্কে মত পোষণ করেছেন যে এই স্থানটি প্রাচীন বাংলায় অবস্থিত ছিল। ব্স্তান-'গ্যুর গ্রন্থসঙ্কলনে উল্লেখ রয়েছে সরহ পা এবং তৈলিকপাদের জন্ম ওড্ডিয়ানে হয়েছিল। আবার, পাগ-সাম-জোন-জাং নামক তিব্বতী গ্রন্থে তাদেরকে বঙ্গালের অধিবাসী বলা হয়েছে। ব্স্তান-'গ্যুর গ্রন্থসঙ্কলনের দুইটি বিভিন্ন অংশে অবধূতপাদ অদ্বয়বজ্রকে ওড্ডিয়ানবাসী এবং বাঙ্গালী বলা হয়েছে। পাগ-সাম-জোন-জাং গ্রন্থে লুই পাকে ওড্ডিয়ানে জন্ম হয়েছে বলা হলেও ব্স্তান-'গ্যুর গ্রন্থসঙ্কলনে তাকে বাংলার অধিবাসী বলা হয়েছে। ঐতিহাসিক নীহাররঞ্জন রায় নলিনীনাথ দাশগুপ্তের মতামতকে সমর্থন করেছেন।
মুরাদপুর ইউনিয়ন, সীতাকুণ্ড
মুরাদপুর বাংলাদেশের চট্টগ্রাম জেলার সীতাকুণ্ড উপজেলার অন্তর্গত একটি ইউনিয়ন।
আয়তন
মুরাদপুর ইউনিয়নের আয়তন ৫৩৩৫ একর (২১.৫৯ বর্গ কিলোমিটার)।
অবস্থান ও সীমানা
সীতাকুণ্ড উপজেলার উত্তর-পশ্চিমাংশে মুরাদপুর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৪ কিলোমিটার। এ ইউনিয়নের উত্তরে সৈয়দপুর ইউনিয়ন, পূর্বে সীতাকুণ্ড পৌরসভা, দক্ষিণে বাড়বকুণ্ড ইউনিয়ন এবং পশ্চিমে সন্দ্বীপ চ্যানেল ও সন্দ্বীপ উপজেলার বাউরিয়া ইউনিয়ন ও গাছুয়া ইউনিয়ন অবস্থিত।
প্রশাসনিক কাঠামো
মুরাদপুর ইউনিয়ন সীতাকুণ্ড উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম সীতাকুণ্ড মডেল থানার আওতাধীন। এটি জাতীয় সংসদের ২৮১নং নির্বাচনী এলাকা চট্টগ্রাম-৪ এর অংশ। এটি ছোট কুমিরা, ভাটেরখীল, গোলাবাড়িয়া, গুলিয়াখালী, মুরাদপুর এবং গোপ্তাখালী এ ৬টি মৌজায় বিভক্ত। এ ইউনিয়নের গ্রামগুলো হল:
নামকরণ
প্রাচীন ইতিহাস থেকে জানা যায় ১৫১৫ খ্রিষ্টাব্দে গৌড়ের সোলতান হোসেন শাহ-এর পুত্র নসরত শাহ ত্রিপুরা আক্রমণ করে চট্টগ্রাম অধিকার করেন। চট্টগ্রামে তার আধিপত্য বিস্তার লাভ করলে তার অধীনস্থ কর্মকর্তা মুরাদকে নিজামপুর পরগণার দায়িত্বভার দেওয়া হয়। মুরাদ কোন অঞ্চলে তার রাজধানী স্থাপন করেছিল জানা যায়নি। তার নামের উপর ভিত্তি করে 'মুরাদপুর' গ্রাম নাম দেওয়া হয় বলে ঐতিহাসিকগণ মন্তব্য করেন।
সন্দ্বীপের ইতিহাস থেকে পাওয়া যায়, ষোলশত শতকের পরে সন্দ্বীপের দীলেল রাজা চট্টগ্রামের বিভিন্ন জায়গায় প্রভাব বিস্তার করেন। নিজামপুর পরগণায় তার ক্ষমতার বহর ছিল। তার অনেকগুলি ছেলের মধ্যে মুরাদ ছিল বিচক্ষণ এবং বুদ্ধিসম্পন্ন, মুরাদ সীতাকুণ্ডের দক্ষিণ-পশ্চিমে বসতি স্থাপন করেন। তার নামানুসারে 'মুরাদপুর' নাম হয় বলে মনে করা হয়। সন্দ্বীপের ইতিহাস থেকে আরও জানা যায়, আনুমানিক ১৭৪৩ থেকে ১৭৫০ সালের মধ্যে আবু তোরাব, মোহাম্মদ মুরাদ, মোহাম্মদ ইব্রাহীম, মোহাম্মদ আকবর সন্দ্বীপের জমিদারী লাভ করেন, মোহাম্মদ মুরাদ নিজামপুর পরগণায় এসে আধিপত্য বিস্তার করেন এবং বসতি স্থাপন করেন। তার নামের উপর 'মুরাদপুর' হয়ে থাকে বলে উল্লেখ করা যেতে পারে।
ওয়াহিদুল আলমের চট্টগ্রাম ইতিহাস থেকে জানা যায়, সন্দ্বীপের জমিদার আবু তোরাব মীরসরাই অঞ্চলে বসতি স্থাপন করেন। তার জ্ঞাতি এবং সেনাধ্যক্ষ ছিলেন মুরাদ আহমদ চৌধুরী। ব্রিটিশ বিরোধী আন্দোলনের চক্রান্তের শিকার হন মুরাদ, মুরাদ আবু তোরাবকে হত্যা করেন। মুরাদ আহমদের আধিপত্য বিস্তৃত হয় মীরসরাই এবং সীতাকুণ্ডের বিভিন্ন অঞ্চলে। তিনি নিজেই তার নামে 'মুরাদপুর' গ্রামের নামকরণ করেন বলে ধারণা করা যায়। অবশ্য মীরসরাই-এ ও মুরাদপুর নামে একটি গ্রামের নামকরণ করেন বলে ধারণা করা যায়।
শিক্ষা ব্যবস্থা
মুরাদপুর ইউনিয়নের সাক্ষরতার হার ৬০.১৭%। এ ইউনিয়নে ৪টি মাধ্যমিক বিদ্যালয়, ৩টি মাদ্রাসা ও ১৩টি প্রাথমিক বিদ্যালয় রয়েছে।
যোগাযোগ ব্যবস্থা
মুরাদপুর ইউনিয়নে যোগাযোগের প্রধান সড়ক ঢাকা-চট্টগ্রাম মহাসড়ক। এছাড়া উল্লেখযোগ্য সড়কগুলোর মধ্যে রয়েছে সীতাকুণ্ড-মুরাদপুর সড়ক এবং কুমিরা-সৈয়দপুর সড়ক। প্রধান যোগাযোগ ব্যবস্থা সিএনজি চালিত অটোরিক্সা।
ধর্মীয় উপাসনালয়
মুরাদপুর ইউনিয়নে ৩১টি মসজিদ, ১০টি ঈদগাহ ও ৭টি মন্দির রয়েছে।
খাল ও নদী
মুরাদপুর ইউনিয়নের পশ্চিম পাশে সন্দ্বীপ চ্যানেল। এছাড়া এ ইউনিয়নের উপর দিয়ে প্রবাহিত হচ্ছে ছোট কুমিরা খাল, গুলিয়াখালী খাল, রাজাপুর খাল, বারৈয়াখালী খাল, গোপ্তাখালী খাল এবং ছোট কুমিরা ও গুলিয়াখালী সংযোগ খাল।
হাট-বাজার
মুরাদপুর ইউনিয়নের প্রধান হাট/বাজার হল মুরাদপুর বাংলাবাজার।
ভিক্টোরিয়া ফ্রমকিন
ভিক্টোরিয়া ফ্রমকিন (১৬ মে, ১৯২৩ - ১৯ জানুয়ারী, ২০০০) একজন মার্কিন ভাষাবিদ যিনি ইউসিএলএ-তে অধ্যাপনা করতেন। তিনি জিহ্বাস্খলন, শ্রবনত্রুটি, এবং বাকত্রুটি এবং ধ্বনিতত্ত্বে এর প্রয়োগ, অর্থাৎ মস্তিষ্কের উপর এর প্রভাব নিয়ে অধ্যয়ন করতেন।
জীবনী
ফ্রমকিন ১৬ই মে, ১৯২৩ সালে ভিক্টোরিয়া আলেকজান্ড্রা ল্যান্ডিশ হিসাবে পাসেইক, নিউ জার্সিতে জন্মগ্রহণ করেন। ১৯৪৪ সালে তিনি বার্কলে ক্যালিফোর্নিয়া বিশ্ববিদ্যালয়ের অর্থনীতিতে স্নাতক ডিগ্রি অর্জন করেন। তিনি ১৯৪৮ সালে পাসেইকের তাঁঁর শৈশবের বন্ধু জ্যাক ফ্রমকিন কে বিয়ে করেন এবং তারা ক্যালিফোর্নিয়ার লস এঞ্জেলেসে বসবাস শুরু করেন। তিনি ৩০-এর দশকের শেষের দিকে ভাষাবিজ্ঞান শিখতে স্কুলে ফিরে যাওয়ার সিদ্ধান্ত নেন। তিনি ইউসিএলএতে নথিভুক্ত হন, ১৯৬৩ সালে তার মাস্টার্স এবং ১৯৬৫ সালে তাঁঁর পিএইচডি পান। তাঁঁর থিসিসের শিরোনাম ছিল "সাম ফোনেটিক স্পেসিফিকেশান্স অফ লিঙ্গুইস্টিক ইউনিটস: অ্যান ইলেক্ট্রোমায়োগ্রাফিক ইনভেস্টিগেশান"। একই বছর, তিনি ইউসিএলএ-তে ভাষাতত্ত্ব বিভাগের অনুষদের সাথে যোগ দেন।
তাঁঁর গবেষণার প্রধান বিষয়বস্তু ছিল বাকত্রুটি এবং জিহ্বাস্খলন। তিনি জিহ্বাস্খলনের ১২,০০০ এরও বেশি উদাহরণ সংগ্রহ করেছিলেন, যা বেশ কয়েকটি পণ্ডিত প্রকাশনাগুলিতে বিশ্লেষণ করা হয়েছে, বিশেষত তাঁঁর ১৯৭১ সালের ল্যাঙ্গুয়েজ নিবন্ধ এবং একটি সম্পাদনাকৃত লেখা, স্পীচ এরার্স অ্যাজ লিঙ্গুইস্টিক এভিডেন্স।
১৯৭১ থেকে ১৯৭৫ সাল পর্যন্ত ফ্রমকিন ভাষাবিজ্ঞান গবেষক দলের একটি অংশ ছিলেন যারা জেনি নামে এক "বন্য শিশু" বাচনভঙ্গি অধ্যয়ন করছিলেন। জেনি তার জীবনের প্রথম ১৩ বছর তীব্র বিচ্ছিন্নতায় কাটিয়েছিল, এবং ফ্রমকিন এবং তাঁঁর সহযোগীরা আশা করেছিলেন যে জেনির ঘটনাটা জটিল সময়ের পর ভাষা অধিগ্রহণ প্রক্রিয়াটির উপর আলোকপাত করবে। তবে এই গবেষণায় জেনির যত্ন সম্পর্কিত অসন্তোষের বিরোধিতা এবং ন্যাশনাল ইনস্টিটিউট অফ মেন্টাল হেলথ থেকে অর্থায়ন হ্রাসের পর এই গবেষণাটি বন্ধ হয়ে যায়। ফ্রমকিন জেনির ভাষাগত উন্নয়নের বিষয়ে বিভিন্ন লেখা প্রকাশ করেছেন।
১৯৭৪ সালে, ফ্রমকিনকে শিশু টেলিভিশন ধারাবাহিক ল্যান্ড অফ দ্য লস্ট-এর প্রযোজক দ্বারা পাকুনি নামক আদিম গুহামানব/ প্রাইমেটদের একটি নির্মিত ভাষা তৈরি করার জন্য কমিশন করা হয়। ফ্রমকিন এই ধারাবাহিকের জন্য ৩০০-শব্দের শব্দভান্ডার এবং বাক্য গঠনের নিয়ম তৈরি করেছিলেন এবং ধারাবাহিকের প্রথম দুটি মরশুমের জন্য তার তৈরি পাকুনি ভাষাতে স্ক্রিপ্ট অনুবাদ করেছিলেন।
ব্লেড নামক অ্যাকশন-কল্পবিজ্ঞান চলচ্চিত্রের জন্য তিনি সেই চলচ্চিত্রের ভ্যাম্পায়ারগুলির জন্য আরেকটি নির্মিত ভাষা তৈরি করেছিলেন।
তিনি ক্যালিফোর্নিয়া বিশ্ববিদ্যালয়ের স্নাতক কর্মসূচির প্রথম মহিলা ভাইস চ্যান্সেলর হন। তিনি ১৯৮০ থেকে ১৯৮৯ সাল পর্যন্ত এই পদে ছিলেন। ১৯৮৫ সালে তিনি লিঙ্গুইস্টিক সোসাইটি অফ আমেরিকার সভাপতি নির্বাচিত হন। তিনি একাডেমি অফ এফেশিয়ার পরিচালক বোর্ডের সভাপতিও ছিলেন। ১৯৯৬ সালে তিনি ন্যাশনাল একাডেমী অফ সায়েন্সেসের সদস্যপদে নির্বাচিত হন।
গবেষণা
ফ্রমকিন ভাষাতত্ত্বের যে ক্ষেত্রে অবদান রেখেছেন তা বাকত্রুটি হিসাবে পরিচিত। তিনি "ফ্রমকিন স্পীচ এরার ডেটাবেস" নামক একটি ডেটাবেস তৈরি করেছেন, যার জন্য তথ্য সংগ্রহ এখনো চলছে। ফ্রমকিন নয় ধরনের বাকত্রুটির হিসাব দিয়েছিলেন। ফ্রমকিন মতবাদ দিয়েছিলেন জিহ্বাস্খলন বিভিন্ন স্তরে হতে পারে, যেমন বাক্যগঠন স্তরে, বাক্যাংশ স্তরে, ধ্বনিতাত্ত্বিক স্তরে। তিনি বিশ্বাস করতেন যে জিহ্বাস্খলনগুলি বিভিন্ন প্রক্রিয়ার মাধ্যমে ঘটতে পারে।
কয়েকটি মৃত্যু
কয়েকটি মৃত্যু উপন্যাসিক ও চলচ্চিত্রকার জহির রায়হানের রচিত একটি উপন্যাস।
কাহিনী সংক্ষেপ
আমরা প্রতিদিনের জীবনে সবসময় হাজারও কাজের ভিড়ে মৃত্যুর বাস্তবতাকে ভুলে থাকি বা থাকতে চেষ্টা করি। কিন্তু কখনও এই চিরসত্য পরিণতিকে এড়ানো সম্ভব হয় না। এই সত্য যখন মানুষের খুব কাছে এসে দাঁড়ায় তখন নিজের জীবন বাঁচানোর জন্য এই মানুষ কতটা স্বার্থপর হতে পারে, সেই চিত্রই লেখক অসাধারণভাবে তুলে ধরেছেন এই উপন্যাসটিতে।
গোলাম উল্লাহ খান
প্রারম্ভিক জীবন এবং শিক্ষা
গোলাম উল্লাহ খান ১৯০৪ সালে এটক জেলার ছাছাতে মালিক ফিরোজ খানের ঘরে জন্মগ্রহণ করেন। তার পিতা ধার্মিক ছিলেন এবং গ্রামের আওয়ান উপজাতির একজন নম্বরদার ছিলেন। তিনি রশিদ আহমদ গাঙ্গুহির কাছে কুরআন শিক্ষা অর্জন করেন। তিনি হাজরো হাই স্কুল থেকে মাধ্যমিক পরীক্ষায় উত্তীর্ণ হন এবং তারপর রাওয়ালপিন্ডিতে চলে আসেন এবং মাওলানা সাইফুর রহমান পেশোয়ারীর ছাত্র মাওলানা আহমদ দীনের কাছ থেকে ফার্সি ও ব্যাকরণের বই পড়েন। এরপর তিনি কোকল (হাজারা) নিবাসী মাওলানা সিকান্দার আলী ও তার বড় ভাই মাওলানা মুহাম্মদ ইসমাইলের কাছ থেকে বিভিন্ন কিতাব শিক্ষা নেন। মাওলানা আবদুল্লাহ পাটোয়ার এবং মাওলানা মুহাম্মদ দীনের কাছ থেকে শিল্পের বিভিন্ন বই অধ্যয়ন করেন। গুজরাত জেলার মাওলানা গোলাম রসুল এবং তার জামাতা মাওলানা ওয়ালীউল্লাহর কাছ থেকে যুক্তিবাদের শেষ বই অধ্যয়ন করেন। মিশকাত, জালালাইন, তাফসির বায়দাভী এবং কুরআনের অনুবাদও এখান থেকেই অধ্যয়ন করেন। পরে ওয়ান ভাচরানের বাসিন্দা মাওলানা হুসাইন আলীর কাছ থেকে তাফসীর শিখেন এবং তার নির্দেশে দারুল উলুম দেওবন্দে যাত্রা করেন এবং সেখানে অধিকাংশ সাহিত্যের বই অধ্যয়ন করেন। মাওলানা রসুল খান হাজারভী প্রবেশিকা পরীক্ষা দেন। ১৯৩৩ সালে তিনি জামিয়া ইসলামিয়া তালিমুদ্দিন ডাভেলে হাদিস অধ্যয়ন করেন।
কর্মজীবন
আনোয়ার শাহ কাশ্মীরির নির্দেশে জামিয়া ইসলামিয়া তালিমুদ্দিন ডাভেল থেকে স্নাতক হওয়ার পর তিনি সেখানে এক বছর শিক্ষকতা করেন। সেখানে তিনি শাব্বির আহমদ উসমানিকে তাফসীরে উসমানী সংকলনে সহায়তা করেন। শেখ মাওলানা হুসাইন আলীর নির্দেশে তাকে ওয়াজিরাবাদের মাদ্রাসা বারাকাতুল ইসলামে শিক্ষকতার জন্য নিযুক্ত করা হয়। শেখ আবদুল গনি তাকে ১৯৩৯ সালে ওয়াজিরাবাদ থেকে রাওয়ালপিন্ডিতে নিয়ে আসেন, যেখানে তিনি কয়েক মাস উচ্চ মাধ্যমিক স্কুলে শিক্ষকতা করেন। স্কুল ছাড়ার পর তিনি পুরাতন কেল্লার মসজিদে শিক্ষকতা শুরু করেন এবং বিভিন্ন স্থানে বক্তৃতা দেওয়ার পাশাপাশি কুরআনের ওপর বক্তৃতা দিতে থাকেন। ১৯৩০ সালে দারুল উলুম তালিমুল কুরআন প্রতিষ্ঠা করেন। তিনি ‘তাফসির জাওয়াহারুল কুরআন’ নামে কুরআনের তাফসীর রচনা করেন। তিনি পাকিস্তানের জমিয়তে ইশাতে তাওহিদে সুন্নতের অন্যতম বিশিষ্ট আলেম ছিলেন এবং নাজিমে আলা পদে অধিষ্ঠিত ছিলেন। ১৯৮০ সালে, তিনি জাফর আহমদ উসমানি, শফি উসমানি এবং ইহতিশামুল হক থানভির বিশেষ সমর্থক ছিলেন এবং পাঞ্জাবের কেন্দ্রীয় জমিয়তে উলামায়ে ইসলামের আমীর হিসেবে সমাজতন্ত্র ও সাম্প্রদায়িক আন্দোলনের বিরুদ্ধে এই ভদ্রলোকদের সাথে একত্রে সত্যের বাণী তুলে ধরেন।
অবতারবাদ
অবতরবাদ হচ্ছে এক ধরনের মতবাদ যেখানে সৃষ্টিকর্তা মানবকুলকে সঠিক পথে পরিচালিত করার উদ্দেশ্যে মাঝে মাঝে মানুষ বা অপর কোন জাগতিক রুপ নিয়ে বা অবতার হয়ে পৃথিবীতে আবির্ভূত হন। অন্যভাবে বলতে গেলে মানুষ বা জাগতিক কোন প্রানীকে সকল দোষ ত্রুটির ঊদ্ধে এবং সর্বজ্ঞ ও মহাক্ষমতার অধিকারী হিসাবে বিবেচনা করার নাম অবতারবাদ । যারা এই মতবাদে বিশ্বাস করে তাদের অবতারবাদের অনুসারী বলা হয় ।
উদাহরণ
হিন্দুরা শ্রীরামচন্দ্র, শ্রীকৃষ্ণকে ভগবান মনে করে ।
যুগে যুগে রাজনৈতিকভাবে এই অবতারবাদকে ব্যবহার করা হয়েছে কোন নেতা বা রাজাকে তাদের অনুসারীরা সকল দোষ ত্রুটির ঊদ্ধে এবং সর্বজ্ঞ ও মহাক্ষমতার অধিকারী হিসাবে বিবেচনা করে অন্ধ অনুসরন করত এবং অনেক সময় সৃষ্টিকর্তা আসনে বসিয়ে পুজাও করতো, এধরনের অন্ধ অনুসারীদেরকে অবতারবাদের অনুসারী হিসাবে বিবেচনা করা হয় । এ ধরনের নেতা বা রাজাকেও অবতার হিসাবে বিবেচনা করা হয় ।
ইরোস ইন্টারন্যাশনাল
ইরোস ইন্টারন্যাশনাল মিডিয়া লিমিটেড (এছাড়াও ইরোস ভারত নামে পরিচিত) মুম্বাই, ভারত ভিত্তিক একটি ভারতীয় চলচ্চিত্র হয় উৎপাদন এবং বিতরণ কোম্পানি। ১৯৭৭ সালে অর্জুন লুল্লা এটি প্রতিষ্ঠা করেন, এটি ভারতের শীর্ষস্থানীয় চলচ্চিত্র উৎপাদন এবং বিতরণ সংস্থাগুলির মধ্যে একটি। বর্তমানে, অর্জুন লুলার ছেলে কিশোর লুল্লা এবং সুনীল লুল্লা সংস্থাটি পরিচালনা করে।
ইরোস থিয়েটার, টেলিভিশন সিন্ডিকেশন এবং ডিজিটাল প্ল্যাটফর্ম সহ বিশ্বব্যাপী একাধিক ফর্ম্যাটে ভারতীয় চলচ্চিত্র সহ-উৎপাদন, অর্জন এবং বিতরণ করে থাকে। ইরোস লাইব্রেরিতে ১২,০০০ এর বেশি চলচ্চিত্র রয়েছে যার মধ্যে হিন্দি, তামিল এবং অন্যান্য আঞ্চলিক ভাষার চলচ্চিত্রও রয়েছে।
ইতিহাস
১৯৭৭ সালে, মিঃ অর্জুন লুল্লা সংস্থাটি শুরু করেছিলেন। ১৯৮১ সালে, তিনি মিঃ কিশোর লুল্লা এবং মিসেস ভাগিভাই লুল্লা সাথে জুপিটার এন্টারপ্রাইজ সংস্থাটি প্রতিষ্ঠা করেছিলেন। ১৯ আগস্ট, ১৯৯৪ সালে ঋষিমা ইন্টারন্যাশনাল প্রাইভেট লিমিটেড প্রতিষ্ঠিত হয়েছিল। এটি একটি বেসরকারী লিমিটেড সংস্থা ছিল। এর সহায়ক সংস্থা "ইরোস ইন্টারন্যাশনাল ফিল্মস" এর মাধ্যমে সংস্থাটি চলচ্চিত্র নির্মাণ ও বিতরণ করেছেন। এপ্রিল ১, ১৯৯৯ এ, সংস্থাটি পুরো জুপিটার এন্টারপ্রাইজ অর্জন করেছিল। তাদের প্রথম যৌথ প্রযোজনার চলচ্চিত্রটি ছিল ওয়াক্ত (২০০৫)। ২৫ জুলাই, ২০০০ এর নাম ইরোস মাল্টিমিডিয়া প্রাইভেট লিমিটেডে করা হয়। নামটি আবারো ২০ নভেম্বর, ২০০৪-এ ইরোস ইন্টারন্যাশনাল প্রাইভেট লিমিটেডে পরিবর্তন করা হয়। ১ সেপ্টেম্বর, ২০০৯ এ সংস্থাটি পাবলিক লিমিটেড সংস্থায় রূপান্তরিত হয়েছিল এবং ১৮ নভেম্বর, নামটি বর্তমান নাম ইরোস ইন্টারন্যাশনাল মিডিয়া লিমিটেডে পরিবর্তন করা হয়েছে। ২০১০ সালে, ইরোস ইন্টারন্যাশনাল মিডিয়া লিমিটেডকে বোম্বাই স্টক এক্সচেঞ্জ (বিএসই) এবং ভারতের জাতীয় স্টক এক্সচেঞ্জে (এনএসই) তালিকাভুক্ত করা হয়েছিল। গ্রীক প্রেমের দেবতা অনুসারে ইরোস নামটি বেছে নেওয়া হয়েছিল।
অংশীদারিত্ব
২০০৮ সালে, ইরস ইন্টারন্যাশনাল ভারতে পপ সংগীত প্রচারের জন্য একটি যৌথ-উদ্যোগে ইউনিভার্সাল মিউজিক গ্রুপের সাথে একটি চুক্তি করেছে। ১০ ডিসেম্বর ইউনিভার্সাল মিউজিক এশিয়া প্যাসিফিক অঞ্চলের সভাপতি কিশোর লুলা এবং ইউনিভার্সাল মিউজিক গ্রুপ ইন্টারন্যাশনাল (ইউএমজিআই) এর নির্বাহী ভাইস প্রেসিডেন্ট ম্যাক্স হোল চুক্তিটি ঘোষণা করেছিলেন। যদিও অফিসিয়ালী ১৮ নভেম্বর এই চুক্তি স্বাক্ষর করে যৌথ উদ্যোগটি পরিচালিত হয়েছিল। ইউনিভার্সাল মিউজিক ইন্ডিয়ার ব্যবস্থাপনা পরিচালক রজত কাকরকে সভাপতির পদে নিয়োগ দেওয়া হয়েছে এবং সুনীল লুল্লা এবং ইরোস আন্তর্জাতিক গোষ্ঠীর প্রাক্তন সিও ও জ্যোতি দেশপাণ্ডে পরিচালনা পর্ষদ হিসেবে রয়েছেন।